கரந்தை

சங்க இலக்கியங்களில் கூறப்படும் கரந்தை மலர் எது என்பதை அடையாளம் காண்பதில் அறிஞர்கள் மாறுபடுகின்றனர்.

அவர்கள் காட்டுவன
 திருநீற்றுப்பச்சை என்னும் கரந்தை
 விஷ்ணு கரந்தை
 மூலிகைக்கரந்தை 
 கொட்டைக்கரந்தை
 கொண்டைக் கரந்தை

தொல்காப்பியம் கரந்தை என்பதை 7 புறத்திணைகளில் ஒன்றான வெட்சித்திணையின் துறைகளில் ஒன்றாகக் காட்டுகிறது.ஆரமர் ஓட்டலும் ஆ பெயர்த்துத் தருதலும்
சீர்சால் வேந்தன் சிறப்பு எடுத்து உரைத்தலும்
தலைத்தாள் நெடுமொழி தன்னொடு புணர்த்தலும்
மனைக்கு உரி மரபினது கரந்தை - தொல்காப்பியம் பொருளதிகாரம் 63
 வெட்சி சூடி ஆனிரை கவர்வதும், கரந்தை சூடி ஆனிரை மீட்பதும் பண்டைத் தமிழரின் போர்முறை எனப் புறப்பொருள் வெண்பாமாலை என்னும் இலக்கணநூல் கூறுகிறது.மலைந்து எழுந்தோர் மறம் சாயத் 
தலைக்கொண்ட நிரை பெயர்த்தன்று - புறப்பொருள் வெண்பாமாலை நூற்பா 22

குறிப்பு
தொல்காப்பியம் கரந்தையைத் துறை எனக் காட்டுகிறது.
புறப்பொருள் வெண்பாமாலை 12 திணைகளில் ஒன்று எனக் காட்டுகிறது.

சங்கப்பாடல் தரும் குறிப்பு
பால் கறக்கும் பசுவின் முலைபோல் கரந்தை பூக்கும் என்கிறார் ஆவூர் மூலங்கிழார்  நாகு முலை அன்ன நறும் பூங் கரந்தை -  புறநானூறு 261  இந்தச் சான்று கரந்தை என்பது திருநீற்றுப் பச்சை என்பாரின் கருத்தை உறுதி செய்கிறது

மேலும் பார்க்க
சங்ககால மலர்கள்

அடிக்குறிப்பு

பகுப்பு:குறிஞ்சிப் பாட்டில் வரும் மலர்கள்